Falcón
Država Falcón (španjolski: Estado Falcón) je jedna od 23 savezne države Venecuele, koja se nalazi na sjeverozapadu zemlje. 

Ime je dobila po nekadašnjem predsjedniku Venezuele (1863.-1968.) - Juanu Falcónu.

Karakteristike 

U Falcónu živi 902,847 stanovnika na površini od 24,800 km²

Falcón koji se jednim dijelom prostire po Poluotoku Paraguaná, sa sjevera je ograničen Karipskim morem a sa zapada Venezuelanskim zaljevom. Sa sjeverozapada graniči sa saveznom državom Zulia, a sa juga sa Larom i Yaracuyom. 

Teren države sastoji se od obalne ravnice i krajnjih obronaka Karipskih Anda, to je sušni kraj posnih oranica.

Glavni grad je Coro, jedan od najstarijih gradova u Venecueli osnovan 1527., a najveći je Punto Fijo grad naftne industrije.

Historija 

Obalu tog kraja prvi put su oplovili i kartografirali 1499. - Juan de la Cosa i Amerigo Vespucci, kao članovi ekspedicije koju je vodio Alonso de Ojeda. 

Od 1993. historijski centar Cora zajedno sa njegovom lukom upisan je na UNESCO-vu Listu mjesta svjetske baštine u Americi. Na tom lokalitetu se nalazi 602 historijskih građevina

Privreda 

Veći dio države je ruralni kraj, u kom je ribarstvo važna grana privrede, jer je ratarstvo manje više ograničeno na riječne kotline i planinske visoravni. Većinom se uzgaja; kukuruz, kokos, luk, sirak, krumpir, banane, dinje, lubenice, šećerna trska i kava. Kozarstvo je široko rasprostranjeno, ali ne i na većim nadmorskim visinama gdje je zbog prekomjernog uzgoja i deforestacije danas onemogućeno. 

Nasuprot tome Poluotok Paraguaná i kraj oko glavnog grada Cora doživio je eksplozivnu industrijalizaciju i urbani rast. Duž jugozapadne obale poluotoka leže ogromne rafinerije nafte, kao one u Amuayu i Cardonu. Tako da se velik dio venecuelanske nafte prerađuje u Falconu, a nakon tog se tankerima transportira dalje po svijetu.

Sjeverni dio države uključujući i Poluotok Paraguanu dobro je pokriven autoputevima.

Izvori

Vanjske veze 

 Falcón na portalu Venezuela Tuya  
 Falcón na portalu Encyclopedia Britannica  

Savezne države Venezuele